Dunyodagi eng boy odamlar 2018 yilda 511 mlrd dollar yo‘qotdi

Bu yil dunyodagi eng badavlat kishilar taxminan 511 milliard dollar yo‘qotdi, deb xabar qilmoqda Bloomberg.
Qayd etilishicha, ayni paytda sayyoradagi eng boy odamlarning puli 4,7 trln AQSh dollariga baholanmoqda. Bu jahon savdosidagi keskin vaziyat, Amerika iqtisodiyotidagi pasayish qo‘rquvi, shuningdek, bozorlardagi pasayish bilan bog‘liq.
Aniqlik kiritilishicha, rossiyalik tadbirkorlar boshqalar bilan solishtirganda juda ko‘p pul yo‘qotmagan. Sanktsiya cheklovlari, Ukraina tomoni bilan keskinliklar yuzaga kelganiga qaramasdan, ularning boyligi «biroz» qisqardi.
Eslatib o‘tamiz, avvalroq asli kelib chiqishi o‘zbekistonlik bo‘lgan rossiyalik milliarder Alisher Usmonov Rossiyaning Forbes nashriga bergan intervyusida O‘zbekistondagi biznes va imkoniyatlar haqida gapirgandi.